Tot a punt per a l'arribada de Ses Majestats els Reis Mags d'Orient a Gandia
02 gener 2025

## Tot a punt per a l'arribada de Ses Majestats els Reis Mags d'Orient a Gandia02 gener 2025Última actualització: 02 gener 2025

![](../gestion/img/36b23624a9383d4f1e32808882a1732f5d13d7e472d192660d3b716e03280d21.jpg)  
  

Gandia es prepara per a rebre a Ses Majestats els Reis Mags d'Orient amb una programació carregada d'il·lusió i activitats per a tota la família. Tal com ha explicat **Balbina Sendra**, regidora delegada de Cultura, després que els Patges dels Reis hagen recorregut tots els barris de la ciutat per a arreplegar les cartes dels xiquets a Ses Majestats, instal·laran el seu campament el divendres , 3 de gener, en Santa Anna, per a continuar arreplegant les cartes dels més menuts. El campament es podrà visitar els dies 3 i 4 de gener, d’11 a 14 i de 16.30 a 20 hores, i el diumenge 5 de gener, d’11 a 14 hores

  
A la vesprada, i a partir de les 17.50 hores, està prevista l'arribada dels Reis Mags a l'Ermita de Santa Anna on seran rebuts per l'alcalde José Manuel Prieto, la regidora de Cultura, Balbina Sendra, i altres membres de la corporació. Ses Majestats descendiran pel camí per a saludar a tots els menuts que desitgen veure'ls i compartir amb ells aquest moment únic.

 Posteriorment, a les 18.15, tindrà lloc la tradicional adoració del Jesuset en la Insigne Col·legiata de Gandia i a partir de les 19 hores serà el torn per a la gran cavalcada.

La cavalcada comptarà de tres blocs: el primer serà el bloc del poble jueu on es representaran elements de la vida quotidiana a Betlem, el segon correspondrà als carters reals, i el tercer serà el dels Reis Mags. Comptarà amb diferents elements d’animació, carrosses, ballets i grups musicals que acompanyaran els reis per seu recorregut per la nostra ciutat.

El recorregut partirà des de la plaça El·líptica, passant per l'avinguda de la República Argentina, el passeig Germanies (al costat del Teatre Serrano), els carrers Duc Alfons i Ausiàs March, per a finalitzar en la plaça Major on, des del balcó de l'Ajuntament, dirigiran unes paraules als presents.

L'endemà, Melchor, Gaspar i Baltasar visitaran l'Hospital, les residències de Majors, el preventori i la residència dels Franciscans.

"_En total, més de 500 persones participaran en aquesta cavalcada acompanyant als Reis i repartiran més de 600 quilos de caramels sense gluten a més d'altres productes_" ha destacat Sendra, qui ha incidit en el treball que s'ha desenvolupat durant els últims mesos per a posar en marxa una cavalcada espectacular.

  
**AGRAIMENTS PARTICIPANTS CAVALCADA REIS**  
Junta de Germandats de ls Setmana Santa de Gandia

A.C Falla de Beniopa

A.C. Falla Sant Josep Raval

A.C. Falla Alqueria Nova

Escola de Teatre Teatre Serrano

Consell de la Infància de Gandia

Germandat de la Verge de la Soletat

Banda de Tambors i Cornetes Mare de Déu Blanqueta

AMPA Joan Martorell

Fundació Espurna

Colla de Dolçainers i Tabaleters de la Safor

Club de patinatge Gandia

Escola de Dansa Sonsoles Borja

Banda Centre Musical de beniopa

Assocació ANAFA i CAISSE

Banda AM sant Francesc de Borja

  
Creu Roja de Gandia

Vicky Foods  
Hyundai Autoalmenar Gandía

Col·legi Escoles Pias de Gandia

Escolapis Gandia

Caisse

Falla Plaça El·líptica